CELEX: 32017D0919
Language: sk
Date: 2017-05-29 00:00:00
Title: Vykonávacie rozhodnutie Komisie (EÚ) 2017/919 z 29. mája 2017, ktorým sa mení vykonávacie rozhodnutie (EÚ) 2016/1942 o špecifikáciách Európskeho portálu investičných projektov

30.5.2017   
            
            
               SK
            
            
               Úradný vestník Európskej únie
            
            
               L 139/78
            
         VYKONÁVACIE ROZHODNUTIE KOMISIE (EÚ) 2017/919
   z 29. mája 2017,
   ktorým sa mení vykonávacie rozhodnutie (EÚ) 2016/1942 o špecifikáciách Európskeho portálu investičných projektov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2015/1017 z 25. júna 2015 o Európskom fonde pre strategické investície, Európskom centre investičného poradenstva a Európskom portáli investičných projektov a o zmene nariadení (EÚ) č. 1291/2013 a (EÚ) č. 1316/2013 – Európsky fond pre strategické investície (1), a najmä na jeho článok 15 ods. 1,
   keďže:
   
               (1)
            
            
               Nariadením (EÚ) 2015/1017 sa Komisia poveruje úlohou vytvoriť s podporou Európskej investičnej banky (EIB) Európsky portál investičných projektov (EIPP). Portál EIPP je verejne prístupný webový portál investičných projektov, ktorý slúži ako platforma na propagáciu projektov medzi potenciálnymi investormi v celosvetovom meradle.
            
         
               (2)
            
            
               Špecifikácie EIPP boli stanovené vo vykonávacom rozhodnutí Komisie (EÚ) 2016/1942 (2).
            
         
               (3)
            
            
               Skúsenosti získané pri správe portálu EIPP svedčia o tom, že určité ustanovenia by sa mali zmeniť, a to najmä v záujme prilákania väčšieho množstva projektov od predkladateľov menších projektov, MSP a spoločností so strednou trhovou kapitalizáciou, v súlade s cieľom Európskej únie podporovať MSP a podnikanie. Minimálne náklady na projekt by sa preto mali znížiť z 5 miliónov EUR na 1 milión EUR.
            
         
               (4)
            
            
               S cieľom zvýšiť atraktívnosť EIPP a nediskriminačným spôsobom zmierniť poplatok platený predkladateľmi projektov, a tým podporiť uverejnenie väčšieho počtu projektov na portáli EIPP, by sa žiadnemu predkladateľovi projektu nemal účtovať poplatok za spracovanie žiadosti. S cieľom zabezpečiť uverejňovanie kvalitných projektov na portáli EIPP by sa malo zachovať overovanie projektov stanovené v oddiele 3 prílohy k vykonávaciemu rozhodnutiu (EÚ) 2016/1942,
            
         PRIJALA TOTO ROZHODNUTIE:
   Článok 1
   Vykonávacie rozhodnutie (EÚ) 2016/1942 sa mení takto:
   
               1.
            
            
               V článku 2 sa písmeno a) nahrádza takto:
               
                           „a)
                        
                        
                           projekt (alebo program pozostávajúci z menších projektov) musí mať minimálne celkové náklady vo výške 1 000 000 EUR;“
                        
                     
         
               2.
            
            
               Článok 3 sa nahrádza takto:
               „Článok 3
               Za spracovanie žiadosti sa neúčtuje žiadny poplatok.“
            
         
               3.
            
            
               V prílohe sa vypúšťa oddiel 4.
            
         Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 29. mája 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 169, 1.7.2015, s. 1.
   
      (2)  Vykonávacie rozhodnutie Komisie (EÚ) 2016/1942 zo 4. novembra 2016 o špecifikáciách Európskeho portálu investičných projektov a zrušení vykonávacieho rozhodnutia Komisie (EÚ) 2015/1214 (Ú. v. EÚ L 299, 5.11.2016, s. 86).